Deg waḥric n ufaris aseklan asnulfu ur d-yelli ara s tira kan liḥala n lixṣas ideg tella tmurt n leqbayel deg talli-nni ur terẓi ara ifadden n yimesnulfyen, yal yiwen d acu i d aṣaḍuf i yessemres akken ad d-yawwi amaynut ama d asekles, tasuqilt ama d azgay, ɣas akken tuget n yeḍrisen yettwaskelsen neɣ i d-yettwasuqlen ur tban ara tewsit-nsen imi iswi n wid iqedcen s yissuḍaf-a d asnerni n tsekla taqbaylit maca ass-a mi tewwed tsekla taqbaylit ɣer uswir n unadi ɣef tewsatin n yeḍrisen-a tmuger-d ugur n usismelnsen, aya-agi yeslal-d tamukrist n tewsatin tiseklanin.